यूपी के बरेली जिले में एक अजीबोगरीब मामला सामने आया है। यहां एक युवक की शादी हुई और सुहागरात के दिन उसे पता चला दुल्हन एक किन्नर है। दूल्हे ने धोखाधड़ी की शिकायत एसपी सिटी से की है। पुलिस ने मामले की जांच की बात कही है।

- मामला बरेली के सीबीगंज थाने (महेशपुर अटरिया गांव) का है।

- यहां के जरी कारीगर हरि‍ओम की शादी मढ़ीनाथ में अंबेडकर पार्क की एक युवती से तय हुई।

- फरवरी 2016 में लड़की को देखने हरिओम अपने परिवार के साथ पहुंचा और शादी के लिए सहमति‍ दी।

- इसके बाद लड़की के पिता अपने परिवार के साथ टीका की रस्म कर गए। उसके बाद गोद भराई भी हो गई।

- 28 अप्रैल 2016 को बारात मढ़ीनाथ पहुंची, दोनों की शादी हुई थी।

सुहागरात पर हुआ खुलासा

- हरि‍ओम का आरोप है कि शादी के बाद पहली रात को जब वह कमरे में पहुंचा तो भौचक्का रह गया।

- सुहागरात की सेज पर किन्नर मौजूद था। यह बात जब हरि‍ओम ने परिवार को रात में ही बताई तो घरवाले दुल्हन को लेकर डॉक्टरी जांच के लिए पहुंचे।

- डॉक्टर ने भी पुष्टि कर दी कि लड़की वैवाहिक जीवन के योग्य नहीं है।

- दूसरे दिन लड़की के पिता से पूछताछ करने पर उन्होंने ऐसी किसी भी बात से इनकार कर दिया।

- दूल्‍हे पक्ष की आपत्ति के बाद दुल्‍हन पक्ष बेटी को लेकर वापस घर आ गया।

- बताया जा रहा है कि मामला रिश्तेदारी का है, इस वजह से लड़के ने पुलिस से शिकायत नहीं की थी।

- वहीं, जब लड़की वालों ने लड़के पर दबाव बनाया तो उसने पुलिस से आरोपी पक्ष के ख‍िलाफ कार्रवाई की मांग की।

युवक ने पुलिस से की शि‍कायत

- हरिओम ने एसपी सिटी से अपने साथ हुई धोखाधड़ी की शिकायत की है, जिसके बाद एसपी सिटी मामले की जांच करा रहे हैं।

- वहींं, डीआईजी का कहना है कि‍ इस मामले में एक्सपर्ट की भी राय ली जाएगी और उसके बाद सख्त कार्रवाई की जाएगी।

आगे की स्‍लाइड्स में देखि‍ए रिलेटेड फोटोज...